recursal/SuperWikiNEXT-32B huggingface dataset:
**2Cellos** (изговор: ту челос) е хрватско инструментално дуо составено од виолончелистите Лука Шулиќ и Стјепан Хаузер.

Почетоци
--------

Лука Шулиќ и Стјепан Хаузер се запознале во своите тинејџерски години како ученици на Загребската музичка академија. Шулиќ подоцна ги продолжува своите студии на лондонската Кралска музичка академија (англиски: *Royal Music Academy*), а Хаузер студира музика на Кралскиот универзитет во Манчестер (англиски: *Royal Northern College of Music*). По долгогодишно искуство во класичната музика, тие се решаваат да направат преработка на хитот „Smooth Criminal" од Мајкл Џексон. Во јануари 2011 година снимката станува огромен хит на ЈуТјуб со повеќе од три милиони прегледи во првите две седмици. Понатаму се одлучуваат да снимаат преработки на поп-рок песни, после долго размислување и желба за да направат нешто ново и оригинално во музиката, што инаку не би го постигнале само со свирење на класична музика.

Кариера
-------

Како членови на продукциската куќа Сони Мастерворкс (англиски: *Sony Masterworks* го снимаат својот прв албум во јуни 2011 година. Истиот вклучува обработки на песни од ѕвезди како ЈуТу, Ганс`ен`Роузис, Најн Инч Неилс, Стинг, Колдплеј, Нирвана и други. Први синглови кои беа издадени од овој албум се „Smooth Criminal" и „Welcome to the Jungle".

Почнувајќи од летото 2011 година, учествуваат на повеќе турнеи со англискиот пејач Елтон Џон, по негова лична покана, откако тој ја слушнал нивната снимка и им предложил соработка. Досега имаат учествувано на повеќе од сто концерти низ целиот свет заедно со Елтон Џон.

Имаат гостувано во бројни разговорни емисии, меѓу кои и на „Елен Диџенерес Шоу" (англиски: *The Ellen DeGeneres Show*) и „Перез ТВ." Настапувале и на iTunes фестивалот во Лондон во јули 2011 година.

Дискографија
------------

Студиски албуми
* „2Cellos" (2011)
* „In2ition" (2012)

Концертни албуми
* „Живо од Арена Загреб" (орг. *Live at Arena Zagreb*) (2013)

Библиографија
-------------

1. ↑   Преземено 28ми јуни 2012.
2. ↑   Архивирано на 7 април 2012 г. Преземено 28ми јуни 2012.
3. ↑   Преземено 28ми јуни 2012.
4. ↑   Преземено 28ми јуни 2012.
5. ↑   Архивирано на 7 август 2011 г. Преземено 28ми јуни 2012.
6. ↑   Архивирано на 15 август 2011 г. Преземено 28ми јуни 2012.
7. ↑   Архивирано на 31 мај 2012 г. Преземено 28ми јуни 2012.
8. ↑   Архивирано на 15 август 2011 г. Преземено 28ми јуни 2012.
9. ↑   Преземено 28ми јуни 2012.
10. ↑   Архивирано на 24 август 2014 г. Преземено 28ми јуни 2012.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 233254303
* LCCN: no2012030604
* GND: 16327506-3
* BNF: cb16685814s (податоци)
* MusicBrainz: c8e94c78-0e17-4d9a-b1f6-96e1b22ebe97
* NKC: xx0237704

 |

 |
„Стандардната интерпретација" на Тјуринговата проверка, во кој играчот C, испитувачот, има задача да се обиде да утврди кој играч - А или B - е човек, а кој сметач. Испитувачот е ограничен на користење на одговорите на писмените прашања за да донесе одлука.
**Тјурингова проверка** или **Турингов тест** - предлог-проверка на машинската способност да ја покаже интелигенцијата, еквивалентна или што не може да се разликува од онаа на човекот. Алан Тјуринг ја опишал во 1950 година во трудот *Компјутерски машини и интелигенција*. Проверката се спроведува на следниов начин: човечки судија води разговор на природен јазик со еден човек и една машина, а двајцата соговорници се обидуваат да се претстават како луѓе. Ако судијата не може со сигурност да утврди кој соговорник е човек, а кој машина, тогаш машината успешно ја поминала проверката. Со цел проверката да биде едноставна и универзален (за експлицитно тестирање на лингвистичката способност на машината наместо нејзината способност да генерира говор), разговорот обично се одвива преку некој канал за пренос на текст, како што е телепечатачот предложен од Тјуринг, или во денешно време IRC или некои друга услуга за разговор преку семрежјето.

Откако Тјуринг првпат ја претставил својата проверка, се покажало дека е многу влијателна, но и многу критикувана и станала важен концепт во филозофијата на вештачката интелигенција.

Поврзано
--------

* Вештачка интелигенција
* Кинеска соба
* Лебнерова награда
* Обратна Тјурингова проверка

Наводи
------

Надворешни врски
----------------

* Дефиниција за „Турингова проверка" во енциклопедија за филозофија Стенфорд

1. ↑  Pinar Saygin, Ayse; Cicekli, Ilyas; Akman, Varol (1. 11. 2000). „Turing Test: 50 Years Later". *Minds and Machines* (англиски). **10** (4): 463–518. doi:10.1023/A:1011288000451. ISSN 1572-8641. Проверете ги датумските вредности во: `|date=` (help)
2. ↑  Russell 2003 harvnb error: no target: CITEREFRussell2003 (help)
**Наз'лка Клингова** ( 1902
 во Србиново (Пиринско) , Пиринска Македонија, Бугарија) — македонски активист. Жртва на комунистичкиот режим во Бугарија.

Животопис
---------

Наз'лка била сопруга на Христо Клингов односно снаа на Ѓурѓа Клингова. Важела за предана јатачка на нелегалната чета на Петар Грков. Израснала како сираче во многу сурови услови, па поради тоа израснала во упорна жена со силен карактер и силна волја. За време на блокадите, таа била уапсена и измачувана по најжесток и најсадистички начин. Целта на мачењето била да се извлечат информации за местоположбата на Петар Грков. После неколку-дневно мачење, била извадена од нејзината куќа и ја однеле кај некое дрво каде ја врзале за нозете, да виси со главата надолу. Запалиле мокра слама, за ја задушат, па на тој начин да ја натераат да прозбори. Но и тоа било безуспешно. Потоа ја запалиле нејзината долга коса, која почнала да паѓа, а таа ги проколнала („***И вашата душа да паѓа како што паѓа мојата коса"***), по што изгубила свест.

После многу години еден од луѓето кој ја мачел, навистина се разболел од болест од која му се сушеле мускулите и се соголувале коските. Неговите блиски заминале кај видовитата Баба Ванѓа, за да побараат помош за него. Од Ванѓа добиле одговор, дека тој човек има направено тешки гревови кон некоја жена која ја мачел и сега треба да отиде кај неа и да бара прошка. Се верува дека роднините побарале прошка од Наз'лка, но никогаш не ја добиле. Според кажувањата на Наз'лка, таа успеала да препознае некои од луѓето кои ја тепале, тоа биле: Славчо Тасков и Христо Чивиов од село Градево.

Поврзано
--------

* Христо Клингов

* Петар Грков

* Ѓурѓа Клингова

Наводи
------

1. 1 2 3  Монев, Крум. *Зловещата - 1948 год. за Пиринска Македония*. Горна Џумаја. стр. 129–130.
Градската управа на Жирардув
Црквата „Пресв. Богородица Утешна" во неоготски стил.
**Жирардув** (полски: *Żyrardów*) — град во Мазовското Војводство, средна Полска, седиште на Жирардувскиот Округ. Сместен е на 45 км западно од Варшава и има население од 40.243 жители (2017). Во минатото бил важен центар на текстилната индустрија во тој дел на Европа.

Историја
--------

Градот настанал во како работничка населба 1833 г. кога браќата Лубјењски отвориле ткајачки погони во месноста Руда Гузовска. Меѓу раководителите бил францускиот инженер и пронаоѓач Филип де Жирар (1775 - 1845) од Лурмарен. Во текот на XIX век местото се развило во значаен текстилен центар. Подоцна Руда Гузовска е преименувана во Жирардув во негова чест.

На 13 септември 1939 г. градот е зазаден од Германците Во 1941 г. еврејското население е преселено во Варшавското гето.

Крај влезот градот стои табла на која се вели дека Жирардув е единствениот град во Европа создаден исклучиво поради фабрика.
Во 2012 г. градот е прогласен за историски споменик на Полска и ставен во надлежност на Националниот институт за културно наследство.

Забележително е тоа што Жирардув се смета за единствениот целосно зачуван индустриски град од XIX век.

Образование
-----------

* Јавен училиштен комплекс бр. 7 „Хенрик Шенкевич"
* Средно училиште „Стефан Жеромски"
* Школа за велосипедизам
* Виша школа за месен развој

Спорт
-----

* ФК „Жирардовјанка Жирардув" (осн. 1923) — фудбалски клуб од IV лига

Познати личности
----------------

* Станислав Каролак (1931 - 2009) — македонист
* Лешек Милер (р. 1946) — премиер на Полска (2001 - 2004)

Збратимени градови
------------------

Жирардув е збратимен со следниве градови:

* Македонија Делчево, Македонија
* Франција Лурмарен, Франција
* Шпанија Сиеро, Шпанија
* Кина Тангшан, Кина

Поврзано
--------

* Жирардувски Округ

Наводи
------

1. ↑  Податоци за Жирардув на 31 декември 2017 г. — Полска во бројки (полски)

Надворешни врски
----------------

|  |  |
| --- | --- |
| Ризница | „Жирардув" на Ризницата ? |

* Градски портал на Жирардув

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * п
* р
* у
Општини во Жирардувскиот Округ |
| --- |
|  |
| **Седиште:** Жирардув (градска општина) |
|  |
| Градско-селски | 
* Мшчонув

 | Грб на Жирардувскиот Округ |
|  |
| Селски | 
* Вискитки
* Пушча Маријањска
* Раѓејовице

 |

 |
**Росен Димитров Желјазков** (бугарски: *Росен Димитров Желязков*) е бугарски политичар и актуелен претседател на Народното собрание на Бугарија.

Биографија
----------

Роден е на 5 април 1968 година во Софија. Магистрирал правни науки на Софискиот универзитет.

Во 1994 година, тој ја започнал својата кариера како правен советник во реонот Средец во Столична општина Софија, каде што бил виш правен советник, секретар и заменик градоначалник. Од почетокот на 1995 година бил граѓански и трговски адвокат.

Помеѓу 1998 и 1999 година, тој работел како заменик-градоначалник за „Закон и контрола" на реон Лозенец, Столична општина Софија.

Од 2003 до 2009 година бил секретар на Столична општина Софија. Подоцна тој продолжил да работи како главен секретар на Министерскиот совет на Бугарија од 2009 до 2013 година.

Во периодот 2014-2016 година бил министер за јавна администрација и е-влада. Од 30 септември 2016 година со одлука на Министерскиот совет бил назначен за претседател на Државната агенција за е-влада.

На 20 септември 2018 година, тој бил избран од Народното собрание за министер за транспорт, информатичка технологија и комуникации.

Бил пратеник (ГЕРБ-СДС) во 45. 46. 47. 48. и 49. Народно собрание на Бугарија. На 19 април 2023 година, по договорот помеѓу ГЕРБ-СДС и втората по големина група во Народното собрание - ПП-ДБ, Росен Желјзков беше избран за претседател на парламентот со 136 гласа „за".

Наводи
------

1. 1 2 3 4  Atanasova, Maria (2023-04-19). „Росен Желязков: Запален по моторите и рок музиката: Кой е новият председател на Народното събрание?". *Fakti.bg - Да извадим фактите наяве* (бугарски). Посетено на 2023-10-04.
2. ↑  „Кой е Росен Желязков, когото ГЕРБ издигат за шеф на НС". *www.24chasa.bg* (англиски). Посетено на 2023-10-04.
3. ↑  „Кой е Росен Желязков? Един от най-приближените на Борисов става транспортен министър". *Epicenter* (бугарски). 2019-09-17. Посетено на 2023-10-04.
4. ↑  New Bulgarian Parliament Elects Its Leader - BULGARIAN NEWS AGENCY
**Лесѝчово** (бугарски: *Лесичово*) — село во Јужна Бугарија, административен центар на Општина Лесичово во Пазарџичката Oбласт. Има население од околу 795 жители (2022).

Географија и местоположба
-------------------------

Лесичово се наоѓа меѓу крајните падини на Ихтиманска и С’штинска Средна Гора, во долината на реката Тополница. Селото е оддалечено на 29 км од регионалниот центар Пазарџик и на 89 км од главниот град Софија.

Историја
--------

Лесичово учествувало во Априлското востание во 1876 година (тука познато едноставно како Буната), кога практично целото село заедно со колите, покуќнината и добитокот се преместило на врвот Елеџик. Востаниците биле скршени од Турците на 1 мај 1876 година и биле убиени 50-тина Лесичовци, а повеќето куќи во селото биле ограбени и изгорени.

Во 1983 година селото станало општински центар, вклучувајќи вкупно седум села.

Наводи
------

1. ↑  Таблица на адресно регистрираните по постоянен и по настоящ адрес лица oт дата 15.06.2022 г.

Надворешни врски
----------------

* Официјално мрежно место на Општина Лесичово
**Агатангел Битолски** или **Агатангел Лерински** (Лерин, 1700? - Битола, 1727) — македонски светец и маченик. Податоци за неговиот живот многу малку, а оние кои ги има ги наоѓаме на кивотот со неговите свети мошти. Во овој напис читаме:

"Оваа света глава му припаѓа на новомаченикот Агатангел, којшто пострада маченички во 1727 година од следнава причина: Кога сите Агарјани имајќи си зол обичај во трите дена на бајрам да го потурчуваат секој христијанин што ќе го најдеа, тој не можеше да го поднесе тоа, па замина во царскиот сарај, притоа сочинувајќи и ферман и со Божјо содејство-тие попуштија. Оние, пак, кои не го поднесоа ова, го убија, а главата негова беше воскресната во дните на кир Григориј Пелагониски и од ереите кои беа тогаш: сакелариј поп Георгиј, како и сакелиите поп Георгиј, поп Христо, поп Трајан, поп Наум, поп Вангел, поп Васил, поп Георгиј. 1827, февруари 25."

Од овој натпис се гледа дека свети Агатангел пострадал откако дошол во судир со екстремните исповедници на исламот затоа што се спротивставил на присилното исламизирање на христијаните. Подоцна, врз основа на документи од тоа време, а можеби и преку усно предание, во 1827 година, бил составен натписот за причините за неговото погубување што се наоѓа на кивотот со неговите мошти.

Што се однесува на македонското потекло на свети Агатангел, податоци наоѓаме во неговата служба, составена од јеромонах Атанасиј Симоно-петријски. Во синаксарот пишува: "Во дваесет и седмиот ден од месецот февруари, помен празнуваме на светиот и прославен новомаченик Агатангел, од меч пострадан во Битола Македонска, во летото Спасителово 1727."

Според други извори
-------------------

### Ангел Лерински

Според Паисиј Хилендарски во неговото дело *историја славјанобугарска*, светецот, со убав лице и раст, пострадал во 1750 година во Битола од страна на Турците. Името му било Ангел од село Лерин.

Галерија
--------

* свети Агатангелсвети Агатангел

Надворешни врски
----------------

* Житие: Светиот маченик Агатангел Битолски — Православен календар на МПЦ
**Џевахир** — трговски центар кој се наоѓа во областа Шишли во Истанбул, Турција, на европската страна од градот. Изградбата започнала во 1997 година, а конечно трговскиот центар бил отворен на 15 октомври 2005 година, од страна на премиерот Реџеп Таип Ердоган. На отворањето присуствувале 450.000 луѓе. Објектот е познат и како *Şişli Kultur ve Ticaret Merkezi* односно Шишлиски културен и трговски центар. Овој трговски центар е најголемите во Европа, а шести по големина во светот.

Џевахир има вкупна површина од 420.000 квадратни метри, а цената за неговата изградба била US $ 250 милиони. Има 343 продавници, од кои некои се на прво место во Турција по продажба на меѓународни брендови; 34 ресторани за брза храна и 14 ексклузивни ресторани. Вклучува и други објекти како: 12 кина вклучувајќи приватен театар и кино за деца. Зградата на 2.500 м2 стаклен покрив го има еден од најголемите часовници во светот, со три-метри високи бројки.

На паркингот има капацитет од 2.500 автомобили. 5.000 луѓе се вработени за одржување на објектот. До објектот лесно може да се стигне бидејќи тој е поврзан до Истанбулското метро. Дневно, Чевахир се посетува од страна на 190.000 купувачи. Тој е отворен секој ден од 10:00-22:00 часот.

Галерија
--------

*

Поврзано
--------

* Список на трговски центри во Истанбул

Наводи
------

1. ↑  Cevahir Istanbul, Istanbul

1. 
2. Emporis Global Structure Listings *Cevahir Istanbul*
3. Istanbul news Архивирано на 14 јули 2007 г.

Надворешни врски
----------------

* Официјално мрежно место Архивирано на 8 јануари 2010 г.
Местоположба на Галилеја во Израел
Галилејско Езеро
Поглед од Сефорис кон ридот Кармел, Галилеја

**Галилеја** (Хебрејски הגליל — *ха-Галил*, арапски الجليل — *Ел Џелал*) — географски регион кој го опфаќа поголемиот дел од северен Израел. Традиционално се дели на три дела;

* *Горна Галилеја*
* *Долна Галилеја*
* *Западна Галилеја*

Географија
----------

Галилеја опфаќа повеќе од една четвртина од денешен Израел и зафаќа површина од околу 5.000 км2. Се протега од Дан на север, кај планината Хермон, до гребените *Кармела* и *Гилбоа* на југ, и од долината на Јордан на исток па сè до Средоземното Море на запад.

Западна Галилеја се протега од северот на Хаифа до границата помеѓу Израела и Либан. Долна Галилеја се протега од планината Кармел на југ до долината Беит Хакерем на север. Горна Галилеја се протега од Беит Хакерем па сè до границата со Либан. Источната граница е Галилејското Езеро и планината Голан.

Поголемиот дел од Галилеја се состои од ридест терен, со висини помеѓу 500 до 700 метри. Постојат повеќе високи планини како што се планините **Табор** и Мерон. Релативно ниските температури во споредба со останатиот дел на Израел и големата количина на врнежи ја прават Галилеја центар на флората и фауната. Поради потоците, растителноста и Галилејското езеро, Галилеја е популарно туристичко одредиште во Израел.

Историја
--------

Во минатото евреите ја нарекувале Галилеја *Галил*. За време на Римското Царство регионот бил поделен на Јудеја, Самарија и Галилеја, која го опфаќала целиот северен дел на земјата, и бил најголем од тие три региони. Ирод Антип, син на Ирод Велики, владеел со Галилеја како тетрарх во времето на Исус Христос. Галилеја била татковина на Исус во поголемиот дел од неговиот живот.

Во 638. година арапскиот калифат ја презел контролата над регионот и ја припоил кон Урдун (Јордан). Во текот на Крстоносните војни Галилеја станува Кнежевство Галилеја. Во поголемиот дел од средниот век регионот бил под јурисдикција на Османлиското Царство, а после тоа под британски мандат. Ја населиле Арапите и Друзите. Во 1948. година Галилеја му припаднала на Израел.

Модерна Галилеја
----------------

Галилеја е една од ретките региони на Израел во која Арапите останале и после основањето на таа држава во 1948. „*Срцето на Галилеја*" — дистрикт Кармел, горен Назарет, Малот-Тарших, Мигдал Хаемек и Афула – имаат 75 % арапско население. Целокупното население на Галилеја етнички се состои од околу 50 % Еевреи и 50 % Арапи (во кои се вклучени и Друзите и Бедуините).

Главни градови на Галилеја се Ако, Назарет, **Нахарија**, Сафед, Кармиел, Афула, **Кирјат Шемона** и Тиберијада. Иако е Хаифа надвор од регионот служи како административен и комерцијален центар. Повеќето населби се мали села кои ги поврзуваат ретки патишта. Железницата оди долж брегот на Средоземното Море. Се развиваат и индустриски паркови кои би го вработиле населението.

Надворешни врски
----------------

|  |  |
| --- | --- |
| Ризница | „Галилеја" на Ризницата ? |

* Туристички приказ (англиски)
**Александра Димитрова** (20 септември 1977

, Скопје) — македонска поетеса. Дипломирала на Катедрата за македонска книжевност и јужнословенски книжевности на Филолошкиот факултет „Блаже Конески" во Скопје во 2001 година. Таму и магистрирала со магистерската теза со наслов „Постмодернистичките стапици во драмите на Горан Стефановски".

Живее и работи во Скопје.

Книжевно творештво
------------------

* „Вежби за правилно дишење" (поезија, 2002)
* „Јас-Ти" (поезија; дел од мултимедијален проект, 2004)
* „Божица на подивените мачки" (поезија, 2008)
* „Во аквариумот на Барби" (поезија, 2009)
* „Дупка" (поезија, 2019)

Има објавено свои песни во „Lettre International", „Стремеж" и „Мугри".
Нејзината поезија е преведена на германски, англиски, турски, словачки и српски јазик.
Александра Димитрова освен поезија пишува и проза, како и книжевна критика. Автор е на блогот: www.bonbonce.blogspot.com.

Награди
-------

* Награда „Антево перо" за *Дупка* (2019)

Наводи
------

1. 1 2  Александра Димитрова на семрежното место на Блесок
2. ↑  Наградата Антево перо за Александра Димитрова
**Славчо Џеков** (Раклиш, 21 септември 1924

 – Скопје, 21 јануари 1999

) – универзитетски професор, специјалист од областа на одгледувањето на шумите и за предметот дендрологија, декан на Шумарскиот факултет од 1982 до 1984 година.

Животопис
---------

Славчо Џеков е роден на 21 септември 1924 година во с. Раклиш, Радовишко, Македонија. Гимназиското школување го започнал во Радовиш, а го завршил во Софија. Во учебната 1946/47 година се запишал на Земјоделско-шумарскиот факултет во Земун, а дипломирал на Земјоделско-шумарскиот факултет во Скопје во 1950 година. Во 1952 година бил избран за асистент на предметот Дендрологија на Земјоделскошумарскиот факултет во Скопје. Докторирал во 1959 година на Шумарскиот факултет во Загреб на темата под наслов: „Систематски положај, географске и шумско узгојне особине домаће црне и сиве, као и одомаћене пирамидалне тополе у НР Македонији". За доцент по предметот Дендрологија е избран во 1960 година, за вонреден професор во 1965 година, а во 1971 година за редовен професор по истиот предмет. Во периодот од 1967 до 1978 година ја изведувал и наставата по предметот Одгледување на шумите. Пензиониран бил на 1 октомври 1987 година. Починал во 1999 година.

Творештво
---------

* Дендрологја, (учебник) Скопје 1987;

Наводи
------

1. ↑  *Македонска енциклопедија, том II*. Скопје: Македонска академија на науките и уметностите. 2009. стр. 1638. ISBN 978-608-203-024-1.
2. 1 2  Монографија 70 години Шумарски факултет
**Минотаур** е митолошко суштество претставено во облик на полубик и получовек. Тој настанал преку полов однос на жената на кралот Минос, Пасифаја и бик, откако претходно таа влегла во вештачка крава која ја направил Дедал. Минотаурот имал човечко тело и глава на бик. Поради тоа што бил многу грд, кралот Минос го повикал Дедал да изгради лавиринт од кој не би можел да излезе. Минотаурот талкал низ лавиринтот, а на секои седум години му носеле седум момчиња и девојки. Една година, на годишната прослава дошол атинскиот крал Тезеј, кој се вљубил во сестрата на Минотаурот, Аријадна. Аријадна му помогнала на Тезеј да го убие Минотаурот така што му кажала дека од лавиринтот може да се излезе само на еден начин: Да се одмотува клопче со конец на почетокот на лавиринтот па потоа по него да се враќа назад. Минотаурот е познат и како Астерио- женски Минотаур.

Откако седнал на престолот на Крит, Минос се натпреварувал со своите браќа за да владее. Притоа, тој му се помолил на Посејдон, богот на морето, да му испрати еден силен бик, како знак за поддршка. За да го казни Минос, Посејдон направил Пасифаја да се вљуби во бик.

Наводи
------

1. ↑  Carmen 64.
2. ↑  Robert Graves, *Grčki mitovi*, Nolit, Beograd, 1992, стр. 294 - 295.
3. ↑  Dante Aligijeri, *Pakao*. Beograd: Rad, 1961, стр. 71-72.
**Бирото за варвари** (латински: scrinium barbarorum, грчки: σκρίνιον τῶν βαρβάρων, skrinion ton barbarōn), претставувал оддел во владата во Источното Римско Царство односно на Византија. Админситративната организација на царството за првпат е забележано во Notitia Dignitatum документ кој се смета дека потекнува од V век, каде што бил во наделжност на *magister officiorum*. Односите со *варварите* (односно со страниците), протоколот и евиденција на сите прашања поврзани со нив биле регулирани со овој документ. Бирото, исто така имало одредена улога во давање на услуги за преводи при посета од мисии од странски држави. J.B. Bury смета дека бирото вршело надзор над сите странци кој го посетувале Цариград и дека тие беа под надзор на Логотетот на царскиот двор.

Некои автори сметаат дека дека Бирото за Варварите делувало како еден вид на разузнавачка служба на империја. Сепак, нема докази дека Бирото претставувало разузнавачка служба, или дека ги преживеало реформите кои ги спровел царот Лав III (717-741), иако постои печат го носи името на човек со име, Петар, кој бил α'σπαθάριος καὶ ἐπί τῶν βαρβάρων ("протоспатар и задолжен за варвари"), кој датира во IX. Некои сметаат дека во Римското Царство во VIII век во рамките на поштенскиот систем се собирани разузнавачки информации и дека таму биле најверојатно таму биле сконцентрирани царските разузнавачки служби, а не во Бирото за варварите.
**Фернандо Торес** (шпански: *Fernando Torres*, роден на 20 март 1984

) е шпански фудбалски тренер и пензиониран играч.

Својата кариера ја започнал како гоман, но бидејќи изгубил многу заби почнал да игра како напаѓач. Тој почнал да игра фудбал кога имал пет години, а професионалната кариера ја започнал на 11 годишна возраст кога играл за Атлетико Мадрид.

Фернандо Торес својата професионална кариера ја започнал во 2001 година како играч на ФК Атлетико Мадрид, и во истиот тим се задржал до 2007 година, кога преминал во ФК Ливерпул за 36 милиони евра. Во Ливерпул постигнал 65 голови во 102 натпревари.

Во 2011 преминал во ФК Челзи за рекордна сума во англиската лига од 50 милиони британски фунти.

За Шпанската фудбалска репрезентација дебитирал во 2003 година.

Со Шпанија учествувал во шест големи турнири; УЕФА Еуро 2004, на 2006 ФИФА Светско Првенство, УЕФА Евро 2008,на 2010 ФИФА Светско Првенство, УЕФА Евро 2012 и 2014 ФИФА Светско Првенство. Шпанија ги освои сите три турнири од 2008-2012 година со Торес постигнувајќи гол во финалето на Евро 2008 и Евро 2012.

Наводи
------

1. ↑  „Statistics" (PDF). Premier League. Архивирано од изворникот (PDF) на 2010-07-11. Посетено на 2010-06-16.
2. ↑  „Infancia" (шпански). Fernando Torres. Посетено на 2010-06-20.
3. ↑  „First Team Profiles (Fernando Torres)". Chelsea F.C. Посетено на 2011-02-05.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 107368876
* LCCN: nb2010004523
* ISNI: 0000 0000 7702 2057
* GND: 1017111340
* NDL: 01202181
* BNE: XX4894975

 |

 |
**Арпад Штербик** (20 ноември 1980 година) е српски ракометен голман со шпански пасош. Висок е 200 см и тежок 120 кг. Со екипите за кои настапувал, Штербик освоил вкупно 55 медали и добил 8 поединечни награди.

Клупска кариера
---------------

Штербик во дресот на „Сиудад Реал", 2010 г.
Во 2005 година, Штербик бил прогласен за најдобар голман во Унгарија, а ИХФ го прогласила за најдобар светски ракометар. Потоа, Штербик играл во шпанската АСОБАЛ лига, каде настапувал за тимовите на Сиудад Реал, РК Атлетико Мадрид и РК Барцелона. Притоа, од 2006 до 2010 година, петпати по ред бил прогласуван за најдобар голман во лигата, а во 2006 година бил прогласен за најкорисен играч (МВП) на лигата.
Во јуни 2014 година, Штербик потпишал четиригодишен договор за РК Вардар од Скопје.

Штербик како голман на „Барселона", 2012 г.

Репрезентативна кариера
-----------------------

Во својата кариера, Штербик играл за две репрезентации: СР Југославија и Шпанија и со двете освоил медали на светските првенства.
На европското младинско првенство во 1998 година, Штербик освоил сребрен медал, а идната година, освоил златен медал на Универзијадата.
На светското првенство во 2005 година, Штербик бил прогласен за најдобар голман. На светските првенства во 1999, 2001 и 2011 година, Штербик освоил бронзени медали, а на светското првенство во 2013 година, со репрезентацијата на Шпанија, конечно го освоил златниот медал.

Наводи
------

1. ↑  "Штербик во Вардар доаѓа за да го освојат трофејот во ЛШ", *Дневник*, година XVIII, број 5482, среда, 4 јуни 2014, стр. 23.

|  |  |  |  |
| --- | --- | --- | --- |
| 

| * п
* р
* у
ИХФ Играч на годината |
| --- |
|  |
| 1988: Веселин Вујовиќ •  1989: Канг Жае-Вон •  1990: Магнус Висландер •  1994: Талант Душебаев •  1995: Џексон Ричардсон •  1996: Талант Душебаев •  1997: Стефан Стоеклин •  1998: Даниел Штефан •  1999: Рафаел Гихоса •  2000: Драган Шкрбиќ •  2001: Јун Кјунг-Шин •  2002: Бертран Жил •  2003: Ивано Балиќ •  2004: Хенинг Фриц •  2005: Арпад Штербик •  2006: Ивано Балиќ (2) •  2007: Никола Карабатиќ •  2008: Тјери Омејер •  2009: Славомир Шмал •  2010: Филип Јиха •  2011: Микел Хансен  •  2012: Даниел Нарсис •  2013: Домагој Дувњак •  2014: Никола Карабатиќ (2) •  2015: Микел Хансен (2) •  2016: Никола Карабатиќ (3)  •  2017: не била доделена •  2018: Микел Хансен (3)  •  2019: Николас Ландин Јакобсен •  2020: не била доделена  •  2021: Николас Ландин Јакобсен |

 |
**Сузана „Сана" Персон Халапи** (родена на 18 август 1974 година во Ковлинге, Шведска) е шведска комичарка и глумица.

Персон ја започнала својата кариера како комичарка во студентски ансамбл на Лунд. Таа припаѓала на првата генерација на женскиот ансамбл *Боелспексарна* и исто така учествувала во неколку карневали, вклучително и голема улога во карневалскиот филм „*Мајсторот и професорот*" (2002).

Во Шведска, таа е веројатно најпозната од ТВ сериите „*ХипХип*" (во која ја играла Литванката Јоланта, водителка на „*Патувања на славни лица на Шведска*"), „*Дополнително сè*" и „*Андерс и Монс*". Заедно со глумците во последната програма, Андерс Јохансон и Монс Нилсон, таа исто така играла вечерни претстави во Малме и била домаќин на инаугурацијата на Малме Фестивалот 2005 година. Сана извесно време настапувала во ансамблот „*Колективот за хумор на Иван Лендл*" заедно со Јосефина Јохансон и Монс и Андерс.

Персон исто така играла сериозни улоги, вклучително и во филмот „*Бело како снег*" на Јан Троел, продукција на претставата на Џојс Керол - „*Гола*" и докудрамата „*Загриженоста на срцето*" за Јалмар Бергман. На Нова Година 2005/06 година, Персон се појавила во „*Еден вид новогодишен бар*" во Малме заедно со Микаел Вие и Гонсало дел Рио Салдијас. На Божиќ 2006 година, таа учествувала во календарот на Хип Хип "*Исаковото божиќно евангелие*" на СВТ, а во есента 2007 година се појави во претставата "*Наречете го како по ѓаволите сакате*" во Драматичниот театар во Малме.

Таа се омажила за нејзиниот сопруг Ларс Халапи во 2006 година.

Избрана филмографија
--------------------

* 1999 година - *г. Пендел*
* 2001 година - *Музика за еден стан и шест тапанари*
* 2001 година - *Бело како снег*
* 2002 година - *Хотел Риен*
* 2002 година - *Срцата се грижат* (ТВ серија)
* 2002 година - *Мајсторот и професорот*
* 2006 година - *Исаковото божиќно евангелие*(ТВ серија)
* 2006 година - *Жената до фонографот*
* 2007 година - *Здраво простор!*(ТВ серија)
* 2010 година - *На крајот на Млечниот Пат* (ТВ серија)
* 2010 година - *Звук на бучава*
* 2012 година - *Мистеријата во Гревехолм - Враќањето на грофот* (ТВ серија)

Наводи
------

1. ↑  „Sök personer — Birthday.se". *birthday.se*. Архивирано од изворникот на 2013-11-03.
2. ↑  „Hipphipps "Jolanta" dras till drama". *Sydsvenskan*. 9 December 2007. Архивирано од изворникот на 18 July 2012. Посетено на 9 April 2010.
3. ↑  „Anders och Måns på krogen". *Sydsvenskan*. 29 January 2005. Архивирано од изворникот на 2020-04-10. Посетено на 9 April 2010.

Надворешни врски
----------------

* Сана Персон на Шведската филмска база (англиски)
* База на податоци за филмови на Интернет
|  |  |
| --- | --- |
|  | *Оваа статија за или поврзана со гитара е никулец.Можете да помогнете со тоа што ќе ја проширите*. |

**Фламенко гитарата** е тип на гитара изработена примарно со цел на неа да се свири фламенко музика. 

Фламенго гитара
Традиционалните фламенко гитари се изработуваат од шпански чемпрес и смрека, и се полесни во тежина и малку помали од класичните гитари, со цел да произведуваат „поостар" звук. Фламенко гитарата, во контраст на класичната, е исто така опремена со бариера налик на штитник, често пластична, што му овозможува на гитаристот да вметне ритмичко удирање по гитара без да ја оштети. Фламенко гитарата исто така се користи различно од класичната гитара, со различни стилови на удирање по жиците, како и употребата на каподастро.

Накратко, фламенко гитарите се наменети за подобро да се вметнуваат во фламенко музиката отколку класичните гитари; сепак, некои поквалитетни фламенко гитари користат слични материјали на оние за класичните гитари.

Фламенкото е оригинална шпанска форма на уметност. Постои во три форми: *cante* - песната, *baile* - танцот и *guitarra* - гитара, свирењето на гитара.

Поврзано
--------

* Лутиер
* Хосе Рамирес
* Доминго Естесо (1882-1937)
* Херман Хаузер (1882-1952)

Надворешни врски
----------------

* Рафаел, еден од најфините експонати на фламенко гитарата на денешницата.
* Фламенко гитара на www.guitarist.com Архивирано на 13 декември 2006 г.
* Фламенко гитарата Архивирано на 15 август 2006 г.
* GuitarSync.com форуми Архивирано на 1 ноември 2012 г. - онлајн извор за гитаристи кои свират на акустична и електрична гитара.
**Сонсорол** (англиски и сонсоролски: *Sonsorol*) е мал остров во сојузната држава Сонсорол во Палау. На островот се наоѓа единственото село или населено место во сојузната држава- Донгосаро. Сонсорол денес е единствен населен остров во оваа сојузна држава.

Географија
----------

Сонсорол е мал остров, дел од групата на Југозападни Палуански Острови. Вкупната површина на островот е 1,331 км2, но е најголем во сојузната држава. Островот Сонсорол, или познат и како *Донгосаро*, е главниот остров во сојузната држава и единствен населен. Островот е опкружен со корален гребен на оддалеченост од 160 до 480 метри од брегот. Сонсорол е оддалечен од Фана 1.6 км. Сонсорол е долг 2 км во правец југ-север, а широк 890 метри. На островот се наоѓа единственото населено село во сојузната држава - Донгосаро, кое воедно служи и како главен град. Селото се наоѓа на западниот брег. Островот има густа шума од кокосови палми. Се верува дека Сонсорол можеби е првиот остров во Палау на кој пристигнале Европејците. По катастрофата со тајфунот „Бофа", владата планира изградба на островот и изградба на мало пристаниште.

Островот Сонсорол е на 2 км оддалеченост од Фана.

Историја
--------

Европејците кога истражувале прво ги „откриле" Фана и Сонсорол со бродот шпанскиот „Тринидад", под команда на Гонзало Гомес де Еспиноза на 6 мај 1522 година. Двата острова биле означени на карта со заедничкото име „Острови Сан Хуан" („Свети Јован") бидејќи пристигнале на истоимениот празник. Подоцна, шпанска мисионерска експедиција под команда на Франсиско Падилја пристигнала на Сонсорол на 30 ноември 1710 година, која пак патувала од Манила. Во 1712 година островите биле истражени и од Шпанецот Бернардо де Егој

Во декември 2012 година државата била погодена од тајфунор „Бофа". Луѓето биле евакуирани во Акебесанг во Корор. Имало 37 лица од Сонсорол, 19 од Пуло Ана и 2 од Мерир. По неколку месеци, поради одлука на владата, само Сонсорол бил поврорно населен. 42 се вратиле на Сонсорол.

Галерија
--------

* Плажа на Сонсорол.Плажа на Сонсорол.
* Гребенот околу островот.Гребенот околу островот.
* Поглед кон Сонсорол.Поглед кон Сонсорол.

Наводи
------

1. ↑  Brand, Donald D. *The Pacific Basin: A History of its Geographical Explorations* The American Geographical Society, New York, 1967, p.119.
2. ↑  Sharp, Andrew *The discovery of the Pacific Islands* Oxford, 1960, p.10.
3. ↑  Coello, Francisco "Conflicto hispano-alemán" *Boletín de Sociedad Geográfica de Madrid*, t.XIX. 2º semestre 1885, Madrid, p.247

Поврзано
--------

* Сонсорол
* Палау
**Кајетано Хосе Сармиенто Тунароса** (шпански: *Cayetano José Sarmiento Tunarrosa*; р. 28 март 1987

) — колумбиски професионален друмски велосипедист, кој вози за UCI World Tour екипата Канондејл. Роден во Аркабуко, Бојака, Сармиенто се натпреварува како професионалец од 2010, настапувајќи за екипата Аква & Сапоне, пред да се пресели во Ликвигас-Канондејл за сезоната 2012.

Достигнувања
------------

2007
3. Краен пласман Вуелта ал Еквадор
1. Етапа 1
2008
1. Краен пласман Класика Маринилја
1. Етапа 2
1. Краен пласман Класика Насионал Сиудад де Анапоима
1. Етапа 1
2. Краен пласман Класика Интернасионал де Богота
3. Краен пласман Класика Бојака
3. Краен пласман Вуелта а Колумбија под 23 години
1. Етапа 6
7. Краен пласман Вуелта ал Еквадор
2009
1. Краен пласман Џиробио
2. Панамериканско друмско првенство под 23 години
2. Национално друмски првенство под 23 години
2. Краен пласман Класика Алкадија де Паска
2. Краен пласман Класика Рионегро кон Футуро-Агус де Рионегро
3. Панамериканско друмско првенство
4. Краен пласман Џиро дела Вале д’Аоста Монблан
5. Краен пласман Класика Сиудад де Гирардо
5. Краен пласман Класика Насионал Сиудад де Анапоима
2010
5. Краен пласман Трка околу Словенија
2012
1.  Планински пласман Критериум ду Дофине
2013
9. Краен пласман Вуелта а Бургос

### Распоред на резултатите на Гранд Тур

| Гранд Тур | 2010 | 2011 | 2012 | 2013 | 2014 |
| --- | --- | --- | --- | --- | --- |
|  **Џиро** | 47 | 32 | — | 91 | — |
|  **Тур** | — | — | — | — | — |
|  **Вуелта** | — | — | 60 | 57 | — |

СО = се откажал

Наводи
------

1. ↑  „Шест нови лица во Ликвигас-Канондале". *Yahoo! Eurosport*. TF1 Group. 23 ноември 2011. Посетено на 9 јуни 2012.
2. ↑  „Претставување на екипата Ликвигас-Канондале 2012". *Cannondale Bicycle Corporation*. Dorel Industries. 12 јануари 2012. Посетено на 9 јуни 2012.

Надворешни врски
----------------

|  |  |
| --- | --- |
| Ризница | „Кајетано Сармиенто" на Ризницата ? |

* Профил на страницата на Ликвигас Архивирано на 25 мај 2012 г.
* Профил на *Cycling Archives*
* Профил на *Cycling Quotient*

Предлошка:Возачи во Колумбија

|  |  |
| --- | --- |
| Stub icon | *Оваа биографска статија поврзана со колумбискиот велосипедизам е никулец. Можете да помогнете со тоа што ќе ја проширите.** п
* р
* у
 |
**„Фантастична жена"** (шпански: *Una mujer fantástica*) — чилеанско-германско-шпанско-американски филм на режисерот Себастијан Лелио (Sebastián Lelio) од 2017 година. Лелиот е автор и на сценариото, заедно со Гонсало Маза (Gonzalo Maza). Главната улога ја толкува чилеанската пејачка и глумица Даниела Вега (Daniela Vega), а во филмот глумат и Франциско Рејес (Francisco Reyes) и Луис Гнеко (Luis Gnecco). На 67. издание на Берлинскиот фестивал, филмот ги освоил наградите на екуменското жири и „Сребрена мечка" за најдобро сценарио, а во 2018 година, филмот бил награден со „Оскар" за најдобар филм од неанглиското говорно подрачје.
палец

Синопсис
--------

Марина (ја игра Даниела Вега) и Орландо (го игра Рејес) се вљубени и планираат да го поминат животот заедно. Таа работи како келнерка, а повремено настапува и како пејачка. Орландо, кој е постар од неа за повеќе од 20 години, го напуштил своето семејство за да живее со неа. По една романтична ноќ во која тие го прославуваат роденденот на Марина, Орландо ненадејно паѓа во бесознание, а во болницата, лекарите само ја констатираат неговата смрт. Потоа, Марина е изложена на непријатен третман од полицијата, а семејството на Орландо ја брка од неговиот стан, каде живее таа. Исто така, нејзе ѝ е забрането да присуствува на погребот на Орландо. Бидејќи Марина е трансродова жена, нејзината околина се чувствува загрозена од нејзиниот сексуален идентитет, но таа е силна и храбро се бори за своето право да биде жена и да го оплакува свјот сакан.

Осврт кон филмот
----------------

Во филмот, Лелио ги истражува женската гордост и достоинство, прикажувајќи жена која му пркоси на системот. Притоа, режисерот ја почитува приватноста на главната глумица, а во филмот не дава никакви индикации за минатото на Марина. Режисерската постапка се темели на контемплацијата на нејзината амбивалентна природа, на нејзиното тело и лице и на нескротливиот дух во постојана потрага по физичка и ментаална стабилност. Навистина, во филмот се присутни и одредени наративни и стилски решенија кои непотребно го разводнуваат филмот, како: појавувањето на духот на Орландо и некои други онирични моменти, гламурозната танцова секвенца, злоупотребата на мотивот на огледалото како лесен симболизам, итн.

Наводи
------

1. ↑  „Златна мечка за унгарски љубовен филм", *Слободен печат*, година V, број 996, понеделник, 20 февруари 2017, стр. 19.
2. 1 2  Ѓорѓи Јаневски, „Фантастична жена", *Економија и бизнис*, година 20, број 241, јули/август 2018, стр. 106.
3. ↑  HRT, Fantastična žena, čileansko-njemačko-španjolsko-američki flim (пристапено на 15.2.2020)
4. ↑  Ѓорѓи Јаневски, „Фантастична жена", *Економија и бизнис*, година 20, број 241, јули/август 2018, стр. 106-107.
Наколни куќи о близина на југозападниот крај на Кајо Сентро на Чинчорскиот Брег.
**Чинчорски Брег** (шпански: Banco Chinchorro, Банко Чинчоро) ― атолски гребен што лежи на југоисточниот брег на општината Отон П. Бланко во Кинтана Рo, Мексико, во близина на Белиз. Бил прикажан во текот на полудокументарниот филм од 2009 година „*Аламар*" на Педро Гонсалес-Рубио.

Географија
----------

Гребенот лежи во мексиканските води на 35 км од брегот, во Карипското Море, или околу 80 км источно од градот Четумал. Тоа е приближно 42.2 км долго од север кон југ и приближно 16 км широк во најшироката точка. Зафаќа површина од 800 км2. Атолот има три острови, со вкупна површина од 6.7 км2:

1. Северен Кајо (Кајо Норте) (всушност две посебни островчиња) (0,9 км²)
2. Средиштен Кајо (Кајо Сентро) (5.6 км²)
3. Волчји Кајо (Кајо Лобос) (најјужен) (0,2 км²)

Природната вегетација на островите е во голема мера ризофорна во близина на брегот засенчена во отворени шуми на повеќе од 20 до 30 м од брегот. На најјужниот (и најголемиот) остров има резерват за американски крокодили. Островите (заеднички со многу изолирани тропски острови) се густо населени со мали ракови, кои се питоми и може ненамерно да бидат згазени од посетителите.

Некои од островите се населени со рибари, кои живеат во наколни куќи на околу 60 до 100 м од брегот, за да ги заобиколат месните прописи кои забрануваат приватна изградба.

Потонати бродови
----------------

Гребенот е дом на најмалку девет потонати бродови, вклучително и два шпански галеони. Имињата на познатите уништени парни бродови се: Калдера, Ескасел, Фет Стар, Џинџер Скру, Глен Вју, Пенелопез, Сан Андреас и Тропик.  Има и голем траект од Косумел кој бил усукан на Чинчорскиот Брег за време на ураганот Вилма.

Наводи
------

1. ↑  „Reserva de la Biosfera Banco Chinchorro". *Информациска служба за рамскарски места*. Посетено на 9 октомври 2022.
2. ↑  

	* *Alamar*  на  Семрежната филмска база на податоци (англиски)
3. ↑  *Lonely Planet Guide Mexico*, Lonely Planet publications, Melbourne, (2005)

Надворешни врски
----------------

* Екосистем Собрание на Општина Отон П. Бланко

18°35′13″N 87°19′10″W﻿ / ﻿18.58694° СГШ; 87.31944° ЗГД﻿ / 18.58694; -87.31944
Кружница со полупречник a згмечена во елипса.
Сфера со полупречник a згмечена во сплеснат сфероид со вртење.
**Сплеснатост** — мерка за згмеченоста на една кружница или сфера долж пречникот со која образува елипса или елипсоид со вртењето во сфероид. Наречена е и **елиптичност**. Обично се претставува со симболот f, а се дефиницира со полуоските на добиената елипса или елипсоид

**сплеснатост** {\displaystyle =} {\displaystyle f={\frac {a-b}{a}}.}
*Фактрот на згмеченост* е {\displaystyle {\frac {b}{a}}\,\!} во обата случаја; за елипсата, ова воедно е нејзиниот сооднос на страните.

Дефиниции
---------

Постојат три вида на сплеснување. Кога е потребно да се избегнат забуни, главното се нарекува **прво сплеснување**. како во стандардните текстови, така и на семрежни страници

Во следнава табела, a е поголемата димензија (на пр. голема полуоска), а b е помалата (мала полуоска). Сите сплеснувања изнесуваат нула за кружница (*a* = *b*).

|  |  |  |  |
| --- | --- | --- | --- |
| (Прво) сплеснување  | {\displaystyle f} | {\displaystyle {\frac {a-b}{a}}} | Основно. Геодетските појдовни елипсоиди се укажуваат со {\displaystyle {\frac {1}{f}}\,\!} |
| Второ сплесување | {\displaystyle f'} | {\displaystyle {\frac {a-b}{b}}} | Ретко се користи. |
| Трето сплеснување  | {\displaystyle n,\quad (f'')} | {\displaystyle {\frac {a-b}{a+b}}} | Се користи во геодетски пресметки како мал параметар на проширување. |

Идентитети
----------

Сплеснувањата се поврзани со други параметри на елипсата. На пример:

{\displaystyle {\begin{aligned}b&=a(1-f)=a\left({\frac {1-n}{1+n}}\right),\\e^{2}&=2f-f^{2}={\frac {4n}{(1+n)^{2}}},\\f&=1-{\sqrt {1-e^{2}}}.\\\end{aligned}}}
каде {\displaystyle e} е занесеноста (ексцентричноста).

Поврзано
--------

* Земјино вртење
* Гравитационо поле
* Планетологија

Наводи
------

1. ↑  Maling, Derek Hylton (1992). *Coordinate Systems and Map Projections* (2. изд.). Oxford; New York: Pergamon Press. ISBN 0-08-037233-3.
2. ↑  Snyder, John P. (1987). *Map Projections: A Working Manual*. U.S. Geological Survey Professional Paper. **1395**. Washington, D.C.: United States Government Printing Office. Архивирано од изворникот на 2008-05-16. Посетено на 2022-11-02.
3. ↑  Torge, W. (2001). *Geodesy* (3rd edition). de Gruyter. ISBN 3-11-017072-8
4. ↑  Osborne, P. (2008). *The Mercator Projections Архивирано на 18 јануари 2012.* Chapter 5.
5. ↑  Rapp, Richard H. (1991). *Geometric Geodesy, Part I*. Dept. of Geodetic Science and Surveying, Ohio State Univ. Columbus, Ohio.
6. ↑  F. W. Bessel, 1825, *Uber die Berechnung der geographischen Langen und Breiten aus geodatischen Vermessungen*, *Astron.Nachr.*, 4(86), 241–254, doi:10.1002/asna.201011352, translated into English by C. F. F. Karney and R. E. Deakin as *The calculation of longitude and latitude from geodesic measurements*, *Astron. Nachr.* 331(8), 852–861 (2010), E-print arXiv:0908.1824, Bibcode: 1825AN......4..241B
| Статистика |
| --- |
| Главен град: | Хавана |
| Површина: | 5.731,59 км² |
| Жители: | 711.066 |
| Густина на населението: | 124.06 жители на км² |
| Карта |
| Предлошка:Provinces of Cuba map |

Поделбата и укинувањето на покраината Хавана
**Хавана** (**Ла Хабана**, шпански: *Provincia de la Habana*), Куба, е поранешна покраина во Куба. Самиот град Хавана е посебна покраина, окружена од покраината Хавана. На 1 јануари 2011 г. е поделена на две покраини: Артемиса и Мајабеке и како таква престанала да постои. Населението броело 711.066 жители (2002), а најголем град бил Артемиса (75.000 жит).

За да се избегне забуна, треба да е напомене дека градот Хавана и понатаму останува своја покраина, неповрзана со оваа истоимена покранешна покраина.

Покраината Хавана се граничела со градот Хавана и покраините Пинар дел Рио и Матансас. Северно и јужно имала брегови, додека од население места има неколку града и дузини гратчиња.

Јужното крајбрежје на покраината се одликувало со мочуришта и молчурливи земјишта.

Големиот дел од земјоделството на подрачјето на оваа некогашна покраина е посветено на производство на храна, главно говеда, компир и овошје. За ралика од останатите делови на Куба, шеќерот и тутунот играат маргинална улога во покраинското стопанство. Во покраината има доста индустријализација, со бројни електрани и шеќерни мелници.

Општини во поранешната покраина
-------------------------------

1. Артемиса
2. Мариел
3. Гванахај
4. Каимито
5. Баута
6. Сан Антонио де лос Бањос
7. Бехукал
8. Сан Хосе де лас Лахас
9. Харуко
10. Санта Крус дел Норте
11. Мадруга
12. Нуева Паз
13. Гиинес
14. Мелена дел Сур
15. Квивикан
16. Алквизар
17. Батабано
18. Гиира де Мелена
19. Сан Николас де Бари

Наводи
------

1. ↑  „Cuba tiene dos nuevas provincias". Архивирано од изворникот на 2010-06-10. Посетено на 2013-02-14.
2. ↑  Попис на Куба 2002 Табела на населението

|  |  |
| --- | --- |
| Stub icon | *Оваа статија место на Куба е никулец. Можете да помогнете со тоа што ќе ја проширите.** п
* р
* у
 |

|  |  |  |  |
| --- | --- | --- | --- |
| 

| * п
* р
* у
Куба Покраини во Куба |
| --- |
|  |
| 
* Артемиса
* Виља Клара
* Гвантанамо
* Гранма
* Камагвеј
* Лас Тунас
* Мајабеке
* Матансас
* Олгин
* Пинар дел Рио
* Санкти Спиритус
* Сантјаго де Куба
* Сиего де Авила
* Сиенфуегос
* Хавана
* Хувентуд

 |

 |
**Хипокористик** — галовно име, варијанта на име или друг збор што се користи од милост кон личност што ни е драга. Овој збор е изведен од грчкиот збор ὑποκορίζεσθαι (), што значи „да се игра со дете, да се тепа". Хипокористиците се одликуваат со одредена деформација на зборот и често се апокопирани облици на целосни имиња или деминутиви, иако тие може да имаат различна етимологија од основниот збор (на пр. Пепе е хипокористик од шпанското име Хосе, или Пако од Франциско). Хипокористиците се кратенки и модификации на сопствените имиња во семејниот говор.

Образување хипокористици
------------------------

Хипокористиците се образуваат на три начини:

1. Скратување на сопствените имиња (Владимир — Владо)
2. Имитација на детски говор (Драгана - Гага)
3. Додавање деминутивни наставки (Мила — Милица)

Наводи
------

1. ↑  „хипокористик" — Дигитален речник на македонскиот јазик
2. ↑  „хипокористик" — Официјален дигитален речник на македонскиот јазик
3. ↑  Речник Вокабулар. Хипокористик, Пристапено 29. 4. 2013.
4. ↑  Hypocoristic. Dictionary.com, Пристапено 29. 4. 2013.
**Кирил Тасев Илиевски** (1921 во Добрушево, Битола — 16 април 1945 во Кајгана, Сремски фронт) македонски партизан, учесник во НОБ.

Животопис
---------

Кирил Илиевски бил роден во 1921 година во селото Добрушево кај Битола. По занимање бил кондураџија. Кон НОБ пристапил на 5 декември 1944 година. Бил борец во составот на Втората македонска бригада. Зел учество во борбите на Сремскиот фронт. Загинал на 16 април 1945 година во Кајгана.

Наводи
------


1. ↑ . Милош Константинов, Тодорка Спанкова (1958). Зборник на паднатите борци во народноослободителната борба од битолската околија. Битола. Отсутно или празно `|title=` (help)CS1-одржување: друго (link)